
Συγκρότηση τριμελούς Επιτροπής άρθρου 25 Ν. 

2190/94 στο θεραπευτήριο Χρον. Παθήσεων Δωδ/ 

2190/94 στο θεραπευτήριο Χρον. Παθήσεων Λασι¬ 
θίου .12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 17083 (1) 

Άρση μέτρου προσωρινής διακοπής επιχορήγησης Π.Α.Ε. 

ΜΑΚΕΔΟΝΙΚΟΣ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β. Τουάρρθρου59παραγρ. 2τουΝ. 1958/91 «Τμήματα 
Αμειβομένων Αθλητών - Αθλητικές Ανώνυμες Εταιρείες 
και άλλες διατάξεις». 

γ. Του άρθρου 40 του Ν. 1958/91 όπως αυτό συμπλη¬ 
ρώθηκε με το άρθρο 39 του Ν. 2168/93 «Ρύθμιση θεμά¬ 
των που αφορούν όπλα, πυρομαχικά, εκρηκτικές ύλες, 
εκρηκτικούς μηχανισμούς και άλλες διατάξεις». 

δ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την αριθμ. 30974/19.9.91 απόφαση της Υφυπουρ¬ 
γού Πολιτισμού «Διαδικασία και προϋποθέσεις απόδοσης 
αναλογούντων ποσοστών από ΠΡΟ-ΠΟ σε Π.Α.Ε. και σω¬ 
ματεία Α', Β', Γ' Εθνικών Κατηγοριών, όπως αυτή τροπο¬ 
ποιήθηκε με την αριθμ. 28797/2.8.93 Υπ. Απόφαση. 

3. ΤΗν αριθμ. ΥΠΠΟ/ΓΝΟΣ/54567/22.10.93 (ΦΕΚ 
830/Β/22.10.93) απόφαση των Πρωθυπουργού και 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γεώργιο Λιάνη». 

4. Την αριθμ. 4659/10.2.94 απόφαση του Υπ. Πολιτι¬ 
σμού «Προσωρινή Διακοπή επιχορήγησης Π.Α.Ε.». 

5. Την υποβολή στην Γ.Γ.Α. των σχετικών παραβόλων 
γιά τη δημοσίευση των ισολογισμών χρήσεων 1986-93 σε 
ΦΕΚ καθώς και αντίγραφα των εφημερίδων (Πολιτική - Οι¬ 
κονομική - Τοπική) δημοσίευσης αυτών, αποφασίζουμε: 

Αίρουμε το μέτρο της προσωρινής διακοπής της επιχο¬ 
ρήγησης που επιβλήθηκε με την αριθμ. 4659/10.2.94 
απόφασή μας, σε ότι αφορά την ΠΑΕ ΜΑΚΕΔΟΝΙΚΟΣ 
μετά την υποβολή στη Γ.Γ.Α. όλων των οφειλομένων ισο¬ 
λογισμών. 

Κατά τα λοιπά, η αριθμ. 4659/10.2.94 απόφασή μας, 
εξακολουθεί να ισχύει. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
ίά >8ερνήσεως. 

Αθήνα, 13 Μαϊου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
- 4- 

Αριθ. 17532 (2) 

Τροποποίηση Κανονισμού Προπονητών Πετοσφαίρισης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» 

β) Τον Ν. 75/75 «Περί οργανώσεως του εξωσχολικού 
Αθλητισμού κ.λ.π.» όπως τροποποιήθηκαν και συμπληρώ¬ 
θηκαν με τους νόμους 432/76, 665/77 και 1070/80 (άρ¬ 
θρο 1 παρ, στ). 

γ) Τον Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρείες και άλλες διατάξεις». 

2. Τον Ν. 1558/17.7.85 «Κυβέρνηση και Κυβερνητικά 

όργανα». 

3. Την υπ’ αριθμ. Υ 54567/22.10.93 (ΦΕΚ 830/Β/ 
22.10.93) απόφαση της Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

4. Την Υπουργική Απόφαση 1588/3.8.93 «Κανονισμός 
Προπονητών Πετοσφαίρισης». 

5. Το υπ’ αριθμ. 10581/29.3.94 έγγραφο του Συνδέ¬ 
σμου Ελλήνων Προπονητών Πετοσφαίρισης. 

6. Το υπ’ αριθμ. 13108/13.4.94 έγγραφο της Ε.Ο.ΠΕ., 
αποφασίζουμε: 

1. Η παράγραφος 4 του άρθρου 2 της Υπουργικής από¬ 
φασης 1588/3.8.93 «Κανονισμός Προπονητών Πετο¬ 
σφαίρισης» αντικαθίσταται ως εξής: 

Αρθρο 2 

Παράγραφος 4: 

Κατ’ εξαίρεση για τις διοργανώτριες αρχές τοπικών 
πρωταθλημάτων και αγώνων Κυπέλου των Σωματείων Α' 
Και Β' κατηγορίας η υποχρέωση της παραγράφου 3 θα αρ- 

οΐ εφαρμοζόμενη μετά 2 αγωνιστικές περιόδους από 
οι' έναρξη ισχύος του παρόντος Κανονισμού ενώ γιά τα 
σωματεία Γ Δ' και μικροτέρων κατηγοριών καθώς και για 
νο πρωταθλήματα εφήβων νεανίδων παίδων και κορασί- 
δίΰν κ.λ.π. η υποχρέωση της παραγράφου 3 θα αρχίσει 
εφαρμοζόμενη μετά 3 αγωνιστικές περιόδους. 

Αρθρο 4 

2. Οι παράγραφοι 3, 4, 5, 6, 7 του άρθρουυ 4 της 
Υπουργικής Απόφασης 1588/3.8.93 «Κανονισμός Προ¬ 
πονητών Πετοσφαίρισης» αντικαθίστανται ως εξής: 

Παράγραφος 3 

Για την φοίτηση σε Σχολή προπονητών Γ' Κατηγορίας ο 
υποψήφιος πρέπει: 

α) Να έχει ηλικία άνω των 25 ετών. 

β) Να είναι κάτοχος Απολυτηρίου Γυμνασίου ή άλλης 
εότιμης Σχολής. 

ν) Να είχε ενεργό συμμετοχή ως πετοσφαιριστής σε σω- 
■ τεία οποιοσδήποτε κατηγορίας γιά μία τουλάχιστον 5ε- 
,ίο την οποία βεβαιώνει η Ε.Ο.ΠΕ. 


Παράγραφος 4 

Για την φοίτηση σε Σχολή προπονητών Β' Κατηγορίας ο 
υποψήφιος πρέπει: 
α) Να έχει ηλικία άνω των 26 ετών, 
β) Να είναι κάτοχος απολυτηρίου Λυκείου ή απολυτη¬ 
ρίου Γυμνασίου παλαιού τύπου ή άλης ισότιμης Σχολής. 

γ) Να έχει άδεια άσκησης του επαγγέλματος προπονητή 
πετοσφαίρισης Γ' κατηγορίας της Γ.Γ.Α. που να αποκτή¬ 
θηκε τουλάχιστον την προηγούμενη αγωνιστική πε¬ 
ρίοδο. 

δ) Να καταθέσει βεβαίωση της Ε.Ο.ΠΕ. ότι άσκησε το 
επάγγελμα του προπονητή Γ' κατηγορίας γιά μία πλήρη 
αγωνιστική περίοδο ή να καταθέσει υπεύθυνη δήλωση 
προπονητή με άδεια Α' Κατηγορίας ότι διετέλεσε συνερ¬ 
γάτης του στην προπόνηση συγκεκριμένης ομάδας για 
χρονικό διάστημα μία (1) πλήρη αγωνιστική περίοδο και η 
οποία να επιβεβαιώνεται από την Ε.Ο.ΠΕ. 

Το εδάφιο στ' της Παραγράφου 4 του άρθρου 4 της ανα- 
φερομένης Υπουργικής Απόφασης καταργείται. 

Παράγραφος 5 

Γ ια την φοίτηση σε Σχολή προπονητών Α' κατηγορίας ο 
υποψήφιος πρέπει: 
α) Να έχει ηλικία των 30 ετών, 
β) Να έχει δίπλωμα Β’ κατηγορίας και αντίστοιχη άδεια 
άσκησης επαγγέλματος προπονητού που να αποκτήθηκε 
τουλάχιστον πριν δύο αγωνιστικές περιόδους. 

γ) Να καταθέσει βεβαίωση της Ε.Ο.ΠΕ. ότι άσκησε το 
επάγγελμα του προπονητή γιά δύο τουλάχιστον πλήρεις 
αγωνιστικές περιόδους ή να καταθέσει υπεύθυνη δήλωση 
προπονητή με άδεια Α' κατηγορίας ότι διετέλεσε συνερ¬ 
γάτης του στην προπόνηση συγκεκριμένης ομάδας για 
χρονικό διάστημα δύο τουλάχιστον πλήρεις αγωνιστικές 
περιόδους και η οποία να επιβεβαιώνεται από την Ε.Ο.ΠΕ. 

Το εδάφιο ε της παραγράφου 5 του άρθρου 4 της ανα- 
φερομένης Υπουργικής Απόφασης καταργείται. 

Παράγραφος 6 καταργείται 
Η παράγραφος 7 αριθμείται 6 & έχει ως εξής: 

Οι κατά την παρ. 1 του παρόντος άρθρου σχολές προ¬ 
πονητών, οργανώνονται από την Γ.Γ.Α. ύστερα από πρό¬ 
ταση της Ε.Ο.ΠΕ. ή του Συνδέσμου Ελλήνων Προπονητών 
Πετοσφαίρισης (Σ.ΕΠ.ΠΕ) και απόφαση της Γ.Γ.Α. και εί¬ 
ναι υποχρεωτική η ετήσια λειτουργία τους για την Γ' και Β' 
κατηγορία και υποχρεωτική κάθε δύο (2) χρόνια της Α' κα¬ 
τηγορίας. 

Οι αναφερόμενες σχολές Γ’, Β' και Α' κατηγορίας θα 
λειτουργούν εφ’ όσον υπάρχουν τουλάχιστον είκοσι (20) 
υποψήφιοι. 

Τα της λειτουργίας των σχολών προπονητών κατά κατη¬ 
γορία διπλώματος, τα απαιτούμενα δικαιολογητικά όπως 
αυτά ορίζονται από το άρθρο 4 του παρόντος κανονισμού, 
η διδακτέα ύλη, ο τρόπος εξετάσεων και γενικά κάθε άλλο 
θέμα σχετικό με την οργάνωση και λειτουργία των σχολών 
προπονητών θα καθορίζονται με απόφαση της Γ.Γ.Α. 

Στις σχολές προπονητών δικαιούνται να διδάξουν, εφ’ 
όσον επιλεγούν αρμοδίως, προπονητές έχοντες δίπλωμα 
Α' κατηγορίας και άδεια ασκήσεως επαγγέλματος της 
Γ.Γ.Α. 

Τα εδάφια β & γ' της παραγράφου 1 του άρθρου 5 της 
υπ' αριθμ. 1588/3.8.93 Υπουργικής Απόφασης αντικαθί¬ 
στανται ως εξής: 

β. Οι κάτοχοι διπλώματος Β' κατηγορίας σε Σωματεία Β' 
Εθνικής Κατηγορίας Ανδρών και Α2 Εθνικής Κατηγορίας 

Γυναικών και μικροτέρων Κατηγοριών Ανδρών και Γυναι- 
κών. 

γ. Οι κάτοχοι διπλώματος Γ' Κατηγορίας σε Σωματεία 
που μετέχουν σε πρωταθλήματα Γ' Εθνικής Κατηγορίας 
Ανδρών και Β' Εθνικής Κατηγορίας Γ υναικών και μικροτέ- 
ρων Κατηγοριών (Τοπικών κ.λ.π.). 

Αρθρο 6 

Οι παράγραφοι 1 (εδάφια α & β) 2 & 3 του άρθρου 6 της 
υπ. αριθμ. 1588/3.8.93 Υπουργικής Απόφασης αντικαθί¬ 
στανται ως εξής: 

Τα σωματεία που μετέχουν στα πρωταθλήματα που 
διοργανώνει η Ε.Ο.ΠΕ, οι τοπικές ενώσεις και οι τοπικές 
επιτροπές, υποχρεούνται να απασχολούν τους εξής προ¬ 
πονητές: 

α) Τα σωματεία Α1 και Α2 Εθνικής κατηγορίας ανδρών 
και Α1 Εθνικής κατηγορίας Γ υναικών έναν προπονητή με 
άδεια της Γ.Γ.Α. Α' κατηγορίας, καθώς και προπονητή (ή 
προπονητές) οποιοσδήποτε κατηγορίας ως συνεργάτη 
αυτού. 

Επίσης επιτρέπεται να απασχολούν προπονητή οποιοσ¬ 
δήποτε κατηγορίας για τα τμήματα των εφήβων, παίδων, 
νεανίδων, κορασίδων που δεν αποκλείεται να είναι ο επι¬ 
κεφαλής προπονητής ή ο συνεργάτης του. 

β) Τα σωματεία Β' Εθνικής κατηγορίας ανδρών καθώς 
και Α2 Εθνικής κατηγορίας γυναικών, έναν προπονητή με 
δίπλωμα Α ή Β κατηγορίας. Επίσης επιτρέπεται να απα¬ 
σχολούν προπονητή οποιοσδήποτε κατηγορίας γιά κάθε 
ένα των τμημάτων εφήβων. 

2. Σε περίπτωση προβιβασμού σωματείου σε ανώτερη 
κατηγορία παρέχεται το δικαίωμα απασχόλησης του προ¬ 
πονητή που είχε μέχρι προβιβασμού της η ομάδα, αν αυ¬ 
τός δεν είναι κάτοχος διπλώματος για την κατηγορία που 
προβιβάστηκε η ομάδα μέχρι όταν προκηρυχθεί Σχολή 
Προπονητών ανάλογης βαθμίδας που απαιτεί η νέα κατη¬ 
γορία της ομάδας του. 

3. Προπονητής ο οποίος έχει συμβληθεί με Σωματείο 
Εθνικών κατηγοριών Ανδρών - Γ υναικών είτε με την ιδιό¬ 
τητα αυτή, είτε του τεχνικού συμβούλου ή τεχνικού Διευ- 
θυντού ή του συνεργάτη προπονητή ή ΜΑΝΑΘΕΒ ή επι¬ 
στημονικού συνεργάτη κ.λ.π. απαγορεύεται να παρέχει τις 
υπηρεσίες του και σε άλλο Σωματείο ή την Ε.Ο.ΠΕ. σαν 
ομοσπονδιακός έστω και χωρίς αμοιβή. 

Σε βάρος .που διαπράχθηκε η παράβαση. 

Αρθρο 10 

Το εδάφιο γ της παραγράφου 1 της Υπουργικής Απόφα¬ 
σης 1588/3.8.93 αντικαθίσταται ως εξής: 

Παράγραφος 1 εδάφιο γ: 

Έναν υπάλληλο της Γ.Γ.Α. ως μέλος. 

Αρθρο 11 

Η παράγραφος 1 του άρθρου 11 της Υπουργικής Από¬ 
φασης 1588/3.8.93 αντικαθίσταται ως εξής: 

1. Οι άδειες άσκησης του επαγγέλματος του προπονητή 
πετοσφαίρισης της Γ.Γ.Α. που έχουν χορηγηθεί μέχρι την 
έναρξη της ισχύος του παρόντος κανονισμού, χωρίς διά¬ 
κριση κατηγορίας εξακολουθούν να ισχύουν και μετά τη 
δημοσίευσή του, θεωρούμενες σαν άδειες Α' κατηγορίας 
κατά την διαβάθμιση του παρόντος. 

Οι παράγραφοι 4 & 5 του άρθρου 11 της αναφερόμενης 
Υπουργικής Απόφασης αντικαθίστανται ως εξής: 

4. Μετά τη δημοσίευση του παρόντος κατ' εξαίρεση των 


οριζομένων στο άρθρο 4 του παρόντος κανονισμού πρό¬ 
σωπα τα οποία σαν πετοσφαιριστές προσέφεραν εξαιρε¬ 
τικές υπηρεσίες & συμπλήρωσαν ως μέλη της Εθνικής 
Ομάδας Ανδρεών 60 συμμετοχές ή 30 συμμετοχές στην 
Εθνική ομάδα Γ υναικών ως επίσης & Διεθνείς Πετοσφαιρι 
στές των Εθνικών ομάδων Ανδρών ή Γ υναικών ασκήσα- 
ντες ή ασκούντες το επάγγελμα του προπονητή πέτο 
σφαίρισης, σε ομάδες Α1 Εθνικής Κατηγορίας χωρίς 
άδεια της Γ.Γ.Α. δικαιούνται να συμμετέχουν απευθείας 
σε Σχολή Προπονητών Β’ Κατηγορίας. 

Ακροτελεύτιο Άρθρο 
Κάλυψη διαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-+- 

Αριθ. 256 (3) 

Σύσταση Κοινοτικής Επιχείρησης «Κοινοτική Επιχείρηση 

Πολιτιστικού Κέντρου Συβότων (Κ.Ε.Π.Κ.Σ.Υ.)» Νομού 

Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π. Δ/τος 
323/89 (Δ.Κ.Κ.), όπως αντικαταστάθηκαν με τις διατάξεις 
του άρθρου 20 του Ν. 1832/89. 

2. Την απόφαση του Υπουργού Εσωτερικών αριθμ. 
25027/9.4.1984 που δημοσιεύθηκε στο αριθμ. 244/ 
19.4.84 (τ.Β'). 

3. Την απόφαση του Κοινοτικού Συμβουλίου Συβότων 
αριθμ. 158/93 περί συστάσεως Κοινοτικής Επιχείρησης 
Πολιτιστικού Κέντρου Συβότων (Κ.Ε.Π.Κ.Σ.Υ.). 

4. Το Π. Δ/γμα 250/89, περί μεταβιβάσεως αρμοδιοτή¬ 
των του Υπουργού Εσωτερικών στους Νομάρχες, αποφα¬ 
σίζουμε: 

1. Συνιστάται στην Κοινότητα Συβότων του Νομού Θε¬ 
σπρωτίας Κοινοτική Επιχείρηση με την επωνυμία «ΚΟΙ¬ 
ΝΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΟΥ ΚΕΝΤΡΟΥ ΣΥΒΟ- 
ΤΩΝ (Κ.Ε.Π.Κ.Σ.Υ.) ως ίδιο Νομικό Πρόσωπο ιδιωτικού δι¬ 
καίου, το οποίο διέπεται από τις διατάξεις των άρθρων 
260, 261,262, 263, 264, 265, 266 και 267 του Π. Δ/τος 
323/89 (Δημοτικός και Κοινοτικός Κώδικας), όπως τρο¬ 
ποποιήθηκαν με τις διατάξεις του άρθρου 20 του Ν. 1832/ 
89. 

2. Σκοπός της Επιχείρησης είναι η δημιουργία και εκμε¬ 
τάλλευση Πολιτιστικού Κέντρου καθώς και η ανάπτυξη 
κάθε άλλης δραστηριότητας που αποσκοπεί στην υπο¬ 
βοήθηση κοινωφελούς δραστηριότητας της Κοινότητας. 

3. Η διάρκεια της Επιχείρησης είναι είκοσι (20) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

4. Έδρα της Επιχείρησης είναι η Κοινότητα Συβότων, 
γραφεία της τα γραφεία της Κοινότητας μέχρι ιην Λει¬ 
τουργία ιδιαιτέρων γραφείων της επιχείρησης. 

5. Τα περιουσιακά στοιχεία που διαθέτει η Κοινότητα 
για τη λειτουργία της επιχείρησης όπως αποτιμήθηκαν 

από την αρμόδια επιτροπή του άρθρου 9 του Ν. 2190/ 
1920 είναι: 

α. Η κυριότητα ενός οικοπέδου στον οικισμό τεμάχιο 
478, έκτασης 1436 τ.μ. σύμφωνα με το τοπογραφικό διά¬ 
γραμμα του μηχανικού θωμά Πιτούλη μηνός Οκτωβρίου 
1993 αξίας 35.900.000 δρχ. 

β. Ποσό 64.700.000 δρχ. ως ιδία συμμετοχή που θα κα¬ 
λυφθεί από την Κοινότητα Συβότων. 

6. Πόροι της Επιχείρησης θα είναι τα έσοδα από την 
εκμετάλλευση του Πολιτιστικού Κέντρου και των χώρων 
του καθώς και επώνυμες δωρεές, παροχές ή κληρονομι¬ 
κές εισφορές και λοιπές επιχορηγήσεις προς την Επιχεί¬ 
ρηση. 

7. Η Επιχείρηση διοικείται από πενταμελές Διοικητικό 
Συμβούλιο, αποτελούμενο από δύο μέλη του Κοινοτικού 
Συμβουλίου που ορίζονται από αυτό με τους αναπληρωτές 
τους. Ένα εκπρόσωπο του Σωματείου Ιδιοκτητών Επιπλω¬ 
μένων διαμερισμάτων Συβότων «Ο ΗΛΙΟΣ» με τον αναπλη¬ 
ρωτή του και δύο δημότες που ορίζονται από το Συμβούλιο 
με τους αναπληρωτές τους. Στα μέλη του Δ.Σ. προστίθε¬ 
ται και εκπρόσωπος των εργαζομένων (χωρίς αλλαγή της 
συστατικής πράξης), όταν η Επιχείρηση απασχολεί περισ¬ 
σότερους από είκοσι εργαζομένους. 

Στην περίπτση αυτή μειώνεται ο αριθμός δημοτών κατά 
ένας. 

Η θητεία του Συμβουλίου ακολουθεί τη θητεία των με¬ 
λών του Κοινοτικού Συμβουλίου, λήγει δε το αργότερο 
τρεις μήνες μετά την εγκατάσταση του νέου Κοινοτικού 
Συμβουλίου, που οφείλει στην παραπάνω προθεσμία να 
ορίσει νέο Διοικητικό Συμβούλιο. Σε περίπτωση μη ορι¬ 
σμού του παρατείνεται η θητεία του υπάρχοντος Δ.Σ. μέ¬ 
χρι ορισμού νέου. 

8. Τα μέλη του Δ.Σ. μπορούν να αντικατασταθούν κατά 
τη διάρκεια της θητείας τους με αιτιολογημένη απόφαση 
του Κοινοτικού Συμβουλίου, λαμβανομένη με την πλειο- 
ψηφία των 3/5 των μελών του. Για την αντικατάσταση μέ¬ 
λους υποδειχθέντος από μαζικό φορέα απαιτείται η προη¬ 
γούμενη γνώμη του φορέα αυτού. 

Το Συμβούλιο λειτουργεί νόμιμα αν τα παρόντα μέλη του 
είναι τουλάχιστον τρία. Μέλος του που απουσιάζει σε πε¬ 
ρισσότερες από τρεις συνεδριάσεις ή συνεχώς και κατ’ 
επανάληψη, θεωρείται ότι παραιτήθηκε και αντικαθίστα¬ 
ται υποχρεωτικά από το Κοινοτικό Συμβούλιο. Σε περί¬ 
πτωση απουσίας του Προέδρου αυτός αντικαθίσταται από 
τον Αντιπρόεδρο ή τους νόμιμους αναπληρωτές του ή απ’ 
αυτόν που θα ορίσει το Συμβούλιο (παριστάμενα μέλη). 

Δεν υφίσταται κώλυμα επαναδιορισμού κάποιου στο νέο 
Δ.Σ. μετά τη λήξη της θητείας του. 

9. Τα οριζόμενα από το Διοικητικό Συμβούλιο μέλη πρέ¬ 
πει να αποδεχθούν τον ορισμό τους σε δεκαπέντε ημέρες 
από τη γνωστοποίηση τούτου με οποιοδήποτε τρόπο σ’ 
αυτά. Σε αντίθεση περίπτωση αντικαθίστανται. 

10.0 Πρόεδρος του Δ.Σ. ή ο αναπληρωτής του, εκπρο¬ 
σωπεί την Εταιρεία, προΐσταται των υπηρεσιών της, καλεί 
τα μέλη για συμβούλιο, διευθύνει τις εργασίες τούτου και 
εφαρμόζει τις αποφάσεις του, ενημερώνει το όργανο για 
την πορεία των θεμάτων της επιχείρησης σε κάθε αρχή, 
εγείρει και αντικρούει άγωγές, υποβάλει μηνύσεις, κάνει 
συμβιβασμούς, διορίζει πληρεξούσιους δικηγόρους κα¬ 
θώς και άλλους απαραίτητους για την υποβοήθηση του έρ¬ 
γου του και τις αποφάσεις αυτές μπορεί και εκ των υστέ¬ 
ρων να τις φέρει για έγκριση στο Δ.Σ. 

11. Το Δ.Σ. μπορεί να συγκληθεί και όταν το ζητήσουν 


έγγραφα τρία από τα μέλη του, τα οποία πρέπει να ανα¬ 
γράφουν στην αίτησή τους τα θέματα ημερήσιας διάταξης. 
Στην περίπτωση αυτή ο Πρόεδρος συγκαλεί το Συμβούλιο 
σε επτά ημέρες από την υποβολή της αίτησης. 

12. Το Δ.Σ. συνεδριάζει με απαρτία όταν τα παρόντα 
μέλη του είναι περισσότερα από τα απόντα, οι δε αποφά¬ 
σεις λαμβάνονται με την πλειοψηφία των παρόντων. Γ ια 
τις συζητήσεις και τις αποφάσεις τηρούνται βιβλία που 
υπογράφονται από τον Πρόεδρο. 

13. Το Δ.Σ. αποφασίζει για όλα τα θέματα της Επιχείρη¬ 
σης. Οι αποφάσεις του είναι οριστικές, πλην των εχόντων 
ανάγκη εγκρίσεως από το Κοινοτικό Συμβούλιο, κατά το 
άρθρο 265 του Π.Δ. 323/89. Άν παρέλθει διάστημα μεγα¬ 
λύτερο του μηνός από τη λήψη και αποστολή της απόφα¬ 
σης στο Κοινοτικό Συμβούλιο για έγκριση, θεωρείται η 
απόφαση εγκεκριμένη από την πάροδο της προθεσμίας 
αυτής. 

14. Η Επιχείρηση διαλύεται: 

α. με απόφαση του Κοινοτικού Συμβουλίου και εγκριτική 
του Υπουργού Εσωτερικών, 

β. με τη λήξη της διάρκειάς της αν δεν παραταθεί νό¬ 
μιμα, και 

γ. όταν πτωχεύσει η Επιχείρηση. 

15. Την διάλυση της Επιχείρησης ακολουθεί η εκκαθά¬ 
ρισή της. Πλην της πτώχευσης, η εκκαθάριση γίνεται από * 
εκκαθαριστές που ορίζει το Κοινοτικό Συμβούλιο. Στην 
εκκαθάριση διεκπεραιώνονται οι εκκρεμείς υποθέσεις, 
εισπράττονται οι απαιτήσεις, ρευστοποιείται η υπάρχουσα 
περιουσία και πληρώνονται τα χρέη της Επιχείρησης. Το 
υπόλοιπο της περιουσίας, εφόσον υπάρχει, περιέρχεται 
στην Κοινότητα. 

16. Η διαλυθείσα λόγω της παρόδου του χρόνου Επιχεί¬ 
ρηση, μπορεί με απόφαση του Κοινοτικού Συμβουλίου και 
εγκριτική του Υπουργού Εσωτερικών να αναβιώσει. 

17. Οποιοδήποτε θέμα δεν ρυθμίζεται με το παρόν, 
ρυθμίζεται από τις σχετικές διατάξεις του Π.Δ. 323/89, 
καθώς και την αριθμ. 25027/9.4.84 απόφαση του Υπουρ¬ 
γού Εσωτερικών, που δημοσιεύθηκε στο ΦΕΚ 244/ 
19.4.84 τεύχος Β'. 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού της Κοινότητας 
Συβότων για το τρέχον οικονομικό έτος. Η δαπάνη ολό¬ 
κληρη θα καλυφθεί τα επόμενα δύο (2) χρόνια και θα προ- 
βλεφθεί στους αντίστοιχους Κωδικούς Αριθμούς του Κοι¬ 
νοτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 2 Μαρτίου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 5604 (4) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 

Σχολείου και Νηπιαγωγείου Κοινότητας Βοχαϊκού Ν. 

Κορινθίας». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89 
(Δ.Κ.Κ.). 

2. Τις διατάξεις του άρθρ. 8 παρ. 8 του Ν. 2156/93 «Εκ¬ 
συγχρονισμός του ιδρύματος κρατικών Υποτροφιών και 

άλλες διατάξεις». 

3. Τις διατάξεις του άρθρ. 27 του Ν. 2081 /92 που ρυθ¬ 
μίζει τον έλεγχο των δαπάνων που προκαλούν οι κανονι¬ 
στικές διοικητικές πράξεις. 

4. Την αριθμ. 18474/89 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημ. Σχολ. 
και Νηπιαγωγείου Κοινότητας Βοχαϊκού». 

5. Την αριθμ. 11/94 απόφαση του Κοινοτικού Συμβου¬ 
λίου Βοχαϊκού «περί τροποποίησης της συστατικής πρά¬ 
ξης του παραπάνω Ν.Π.», αποφασίζουμε: 

Τροποποιούμε την αριθμ. 18474/89 απόφαση Νομάρχη 
«περί σύστασης Ν.Π. με την επωνυμία Σχολική Επιτροπή 
Δημ. Σχολ. και Νηπιαγωγείου Κοινότητας Βοχαϊκού» ως 
πρς την 3 παράγραφό της που αναφέρεται στη σύνθεση 
του Δ/κού Συμβουλίου του Ν.Π., ως εξής: 

Το Νομικό Πρόσωπο διοικείται από 9 μελές Δ/κό Συμ¬ 
βούλιο αποτελούμενο από: 

α) Τους εκάστοτε Δ/ντές του Δημοτικού Σχολείου και 
του Νηπιαγωγείου. 

β) Τον εκάστοτε Πρόεδρο της Κοινότητας. 

γ) Τέσσερεις (4) Κοιν. Συμβούλους. 

δ) Έναν (1) εκπρόσωπο του συλλόγου γονέων και κηδε¬ 
μόνων και έναν (1) δημότη της Κοινότητας. 

Πρόεδρος του Ν.Π. θα είναι ο αρχαιότερος εκ των Δ/ 
ντών των Σχολείων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Βο- 
χαϊκού ύψους 350.000 δρχ. για καθένα από τα επόμενα 
οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Απριλίου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 4517 (5) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 

Σχολείου Λεοντίου Ν. Κορινθίας». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89 
(Δ.Κ.Κ.). 

2. Τις διατάξεις του άρθρ. 8 παρ. 8 του Ν. 2156/93 «Εκ¬ 
συγχρονισμός του ιδρύματος κρατικών Υποτροφιών και 
άλλες διατάξεις». 

3. Τις διατάξεις του άρθρ. 27 του Ν. 2081/92 που ρυθ¬ 
μίζει τον έλεγχο των δαπάνων που προκαλούν οι κανονι¬ 
στικές διοικητικές πράξεις. 

4. Την αριθμ. 4934/91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημ. Σχολ. 
Λεοντίου». 

5. Την αριθμ. 3/94 απόφαση του Κοινοτικού Συμβου¬ 
λίου Λεοντίου «περί τροποποίησης της συστατικής πρά¬ 
ξης του παραπάνω Ν.Π.», αποφασίζουμε: 

Τροποποιούμε την αριθμ. 4934/91 απόφαση Νομάρχη 
«περί σύστασης Ν.Π. με την επωνυμία «Σχολική Επιτροπή 
Δημοτικού Σχολείου Λεοντίου» ως προς την 3 παράγραφό 
της που αναφέρεται στη σύνθεση του Δ/κού Συμβουλίου 
του Ν.Π., ως εξής: 

Το Νομικό Πρόσωπο διοικείται από 5 μελές Δ/κό Συμ¬ 


βούλιο αποτελούμενο από: 

α) Τον εκάστοτε Δ/ντή του Δημοτικού Σχολείου, ως 
Πρόεδρο του Δ/κού Συμβουλίου του Ν.Π. 
β) Τρεις (3) Κοιν. Συμβούλους και 
γ) Έναν (1) εκπρόσωπο του συλλόγου γονέων και κηδε¬ 
μόνων. 

Κατά τα λοιπά ισχύει ως έχει η αριθμ. 4934/91 απόφαση 
Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Λεο- 
ντίου ύψους 50.000 δρχ. για καθένα από τα επόμενα οικ. 

έτη. 

Η απόφαση άυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Απριλίου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 1501 (6) 

Τροποποίηση - συμπλήρωση της 5131 /91 απόφασης Νο¬ 
μάρχη Κυκλάδων (ΦΕΚ 480/Β/2.7.91) «Σύσταση αμι¬ 
γούς Κοινοτικής επιχείρησης, Τουριστική - Αναπτυ¬ 
ξιακή, στην Κοινότητα Ίου του Νομού Κυκλάδων». 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 260 παρ. 4 του Π. Δ/τος 
323/89 (Δ.Κ.Κ.). 

2. Την αριθ. 25027/9.4.1984 απόφαση του Υπουργού 
Εσωτερικών που δημοσιεύθηκε στο ΦΕΚ 244 (τ.Β'/ 
19.4.1984). 

3. Τις διατάξεις του Π. Δ/τος 250/89 (ΦΕΚ 118/τ.Α7 
10.5.1989) «Μεταβίβαση αρμοδιοτήτων του Υπουργού 
Εσωτερικών στους Νομάρχες». 

4. Την αριθ. 5131 /1991 απόφασή μας με την οποία συ- 
στήθηκε αμιγής Κοινοτική Επιχείρηση Τουριστική - Ανα¬ 
πτυξιακή στην Κοινότητα Ίου του Νομού Κυκλάδων (ΦΕΚ 
480/Β/2.7.91). 

5. Την αριθ. 141/93 απόφαση του Κοινοτικού Συμβου¬ 
λίου Ίου «περί συμπλήρωσης των σκοπών της Κοινοτικής 
επιχείρησης για τους λόγους που αναφέρονται σ’ αυτήν», 
αποφασίζουμε: 

Τροποποιούμε και συμπληρώνουμε την παρ. 2 της ανω¬ 
τέρω 5133/1991 (ΦΕΚ 480/Β/2.7.91) απόφασή μας, ως 
εξής: 

«4. Η ανάπτυξη δραστηριοτήτων που έχουν σκοπό την 
πραγματοποίηση εσόδων. 

5. Η προβολή της Ίου μέσα από την έκδοση τουριστικών 
εντύπων, αφισσών, βιβλίων κ.λπ. καθώς και με τη συμμε¬ 
τοχή σε εγχώριες διεθνής εκθέσεις. 

6. Η ανάπτυξη πολιτιστικών δραστηριοτήτων όπως εκ¬ 
θέσεις λαογραφίας, ζωγραφικής, γλυπτικής κ.λπ., διοργά¬ 
νωση σεμιναρίων με αντικείμενο τον πολιτισμό και τον 
τουρισμό. 

7. Η παρέμβαση με κοινωνικό - οικονομικά κριτήρια 
στην ισσόροπη ανάπτυξη του τουριστικού τομέα με σεβα¬ 
σμό στη πολιτιστική κληρονομιά του νησιού και στην προ¬ 
στασία και αναβάθμιση της ιδιαίτερης ομορφιάς και οικο¬ 
λογικής σημασίας του περιβάλλοντος χώρου». 

Κατά τα λοιπά ισχύει η ανωτέρω 5133/1991 απόφασή 
μας. 

Κάλυψη δαπάνης: Από τις διατάξεις της απόφασης δεν 

προκαλείται δαπάνη σε βάρος του προϋπολογισμού της 
επιχείρησης «Τουριστική - Αναπτυξιακή Επιχείρηση Κοι¬ 
νότητας Ίου» ούτε της Κοινότητας Ίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 27 Απριλίου 1994 
Ο Νομάρχης 

ΠΑΝΟΣ ΚΟΝΤΟΓΕΩΡΓΗΣ 
-♦- 

Αριθ. 13653 (7) 

Τροποποίηση συστατικής πράξης του Νομικού Προσώπου 
«Σχολική Επιτροπή Β' Δημοτικού - Ειδικού Σχολείου 
Αγίου Νικολάου Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80,162 και 187 του Π.Δ. 
323/89 (Δ.Κ.Κ.). 

2. Τις διατάξεις του άρθρου 11 του Ν. 2130/93. 

3. Τις διατάξεις του άρθρου 5 παρ. 8 του Ν. 1894/1990 
«Για την Ακαδημία Αθηνών και άλλες εκπαιδευτικές διατά¬ 
ξεις» όπως τροποποιήθηκε με αυτές της παρ. 8 του άρ¬ 
θρου 8 του Ν. 2158/1993, Εκσυγχρονισμός του Ιδρύμα¬ 
τος Κρατικών Υποτροφιών (ΙΚΥ) και άλλες διατάξεις. 

4. Την αριθμ. 859/25.1.93 απόφασή μας με την οποία 
συστήθηκε στο Δήμο Αγίου Νικολάου Νομικό Πρόσωπο με 
την επωνυμία «Σχολική Επιτροπή Β' Δημοτικού Σχολείου 
και Ειδικού Σχολείου Αγίου Νικολάου». 

5. Την αριθμ. 316/1993 απόφαση του Δ.Σ. Αγίου Νικο¬ 
λάου αναφορικά με την τροποποίηση της αριθμ. 281/92 
όμοιας αυτού ως προς την σύνθεση του Δ/κού Συμβουλίου 
του παραπάνω Νομικού Προσώπου, αποφασίζουμε: 

Τροποποιούμε την αριθμ. 859/25.1.1993 απόφασή μας 
με την οποία συστήσαμε στο Δήμο Αγίου Νικολάου Νομικό 
Πρόσωπο με την επωνυμία «Σχολική Επιτροπή Β' Δημοτι¬ 
κού Σχολείου και Ειδικού Σχολείου Αγίου Νικολάου» ως 
προς την παρ. 3 όπως παρακάτω: 

3. Το Νομικό πρόσωπο διοικείται από 7 μελές Διοικη¬ 
τικό Συμβούλιο αποτελούμενο από: 

α. Τους εκάστοτε Δ/ντές του Β' Δημοτικού Σχολείου και 
του Ειδικού Σχολείου του αρχαιοτέρου οριζομένου ως 
Προέδρου. 

β. Τρεις (3) Δημοτικούς Συμβούλους που ορίζονται από 
το Δημοτικό Συμβούλιο. 

γ. Δύο (2) εκπροσώπους του Συλλόγου Γονέων και Κη¬ 
δεμόνων που ορίζονται από το Σύλλογο Γονέων και κηδε¬ 
μόνων ή δύο (2) δημότες που ορίζονται από το Δημοτικό 
Συμβούλιο αν δεν υπάρχει Σύλλογος Γονέων και Κηδεμό¬ 
νων. 

Κατά τα λοιπά ισχύει η αριθμ. 859/25.1.1993 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιος Νικόλαος, 19 Απριλίου 1994 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 


Αριθ. ΕΡ 314 (8) 

Τ ροποποίηση της παρ. 2 του άρθρου 17 και του άρθρου 

19 του Κανονισμού Λειτουργίας Διοικήσεως και παρο¬ 
χών ΚΑΦ Λιμένος Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 11 του Κ.Ν. 5167/32 «περί 
ρυθμίσεως των εις τους Λιμένας Φορτ/κών Εργασιών» 
όπως έχουν τροποποιηθεί και συμπληρωθεί με τις διατά¬ 
ξεις του άρθρου 6 του Ν.Δ. 1254/49 «περί τροποποιή- 
σεως και συμπληρώσεως ενίων διατάξεων των περί Φορτ/ 
σεων Νόμων». 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως έχουν συμπληρωθεί με τον Ν.Δ. 
532/70 σε συνδυασμό με το ΒΔ 711/70. 

3. Τις διατάξεις του άρθρου 11 του Π.Δ. 369/89 «Περί 
Οργανισμού Υπ. Εργασίας». 

4. Τις διατάξεις των άρθρων 17 και 19 του Κανονισμού 
Λειτουργίας Διοικήσεως και παροχών ΚΑΦ Λιμένος Πρέ¬ 
βεζας που εγκρίθηκε με την αριθ. 14686/1256/60 αποφ. 
του Υπ. Εργασίας και τροποποιήθηκαν με τις ΕΡ. 517/ 
29.7.93 και ΕΡ. 388/17.6.93 όμοιες αποφάσεις μας. 

5. Το αριθ. 8618/1604/24.2.78 έγγραφο του Υπ. Εργα¬ 
σίας «περί της διαδικασίας και του τρόπου αυξήσεως των 
εκ των ΚΑΦ παροχών. 

6. Το αριθ. 368/94 αντίγραφο πρακτικού συνεδριάσεως 
Δ.Ε. ΚΑΦ Λιμένος Πρέβεζας σχετικά με την αύξηση της 
εφάπαξ αποζημιώσεως και των εξόδων Κηδείας Φορ/τών 
Λιμένος Πρέβεζας. 

7. Το αριθ. 11142/15.4.94 έγγραφο του Υπ. Εργασίας 
για την αναπροσαρμογή της εφάπαξ αποζημιώσεως κατά 
ποσοστό 35% και των εξόδων Κηδείας των Φορ/τών Λιμέ¬ 
νος Πρέβεζας, αποφασίζουμε: 

Τροποποιούμε την παρ. 2 του άρθρου 17 και το άρθρο 
19 του Ισχύοντος Κανονισμού Λειτουργίας Διοικήσεως και 
παροχών ΚΑΦ Λιμένος Πρέβεζας ως κατωτέρω: 

Αρθρο 17 παρ. 2 

Το ποσό της εφάπαξ αποζημιώσεως των Φορ/τών Λιμέ¬ 
νος Πρέβεζας που εξέρχονται του επαγγέλματος ορίζεται 
με ομαλές οικονομικές συνθήκες του ΚΑΦ Λιμένος ανά¬ 
λογα με τα χρόνια συμμετοχής αυτών στο ΚΑΦ ως ακολού¬ 
θως. 

Γ ια τους έχοντας 10 έτη συμμετοχή στο ΚΑΦ δρχ. οκτα¬ 
κόσιες ενενήντα εννιά χιλιάδες εξακόσιες δέκα έξι 
(869.616). 

Το ποσό του θεωρούμενο βασικό προσαυξάνεται κατά 
εκατόν έξι χιλιάδες ενενήντα έξι δρχ. (106.096) για κάθε 
έτος συμμετοχής του Φορτ/τού στο ΚΑΦ πέραν της 10ε- 
τίας και μέχρι συμπληρώσεως εικοσαετούς (20 ετούς) 
συμμετοχής. 

Γ ια κάθε έτος πέραν της 20ετίας και μέχρι συμπληρώ¬ 
σεως της 35ετίας προσαυξάνεται κατά εκατόν είκοσι τέσ¬ 
σερις χιλιάδες επτακόσιες σαράντα δρχ. (124.740) μη δυ- 
ναμένου σε καμιά περίπτωση του συνολικού ποοού της 
εφάπαξ αποζημίωσης να υπερβεί το ποσό των τριών εκα¬ 
τομμυρίων οκτακόσιων μιάς χιλιάδων εξακοσίων εβδομή¬ 
ντα έξι δραχμών (3.801.676). 

Κλάσμα έτους πάνω από έξι (6) μήνες θεωρείται πλήρες 

έτος και υπολογίζεται για την κατά τα ανωτέρω προσαύ- 
ξηση, όχι όμως και για τη θεμελίωση του δικαιώματος λή¬ 
ψης παροχής. 

Αρθρο 19 

Σε περίπτωση θανάτου φορ/του εφοδιασμένου με βι¬ 
βλιάρια Επαγγελματικής ταυτότητας από την Ε.Ρ.Φ. Λιμέ- 
νος και ανεξάρτητα εάν οι δικαιούχοι αυτού δικαιούνται 
εφάπαξ αποζημίωση λόγω θανάτου, καταβάλλεται βοή¬ 
θημα στην οικογένεια του θανόντος ή τους επιμελουμέ- 
νους της κηδείας του, ως έξοδα κηδείας ανερχόμενο στο 
ποσό των τριακοσίων χιλιάδων δραχμών (300.000). 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 5 Μαΐου 1994 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 
-♦- 

Αριθ. 5146 ( 9 ) 

Τροποποίηση της 11080/28.7.1989 απόφασης που 
αφορά σύσταση Σχολικής Επιτροπής Δημοτικού Σχο¬ 
λείου και Νηπιαγωγείου της Κοινότητας Ξινού Νερού 
του Νομού Φλώρινας. 

Η ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις α) της παρ. 8-18 του άρθρου 5 του Ν. 
1854/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Λ 110), β) της παρ. 8 του άρθρου 8 
του Ν. 2158/93 «Εκσυγχρονισμός του Ιδρύματος Κρατι¬ 
κών Υποτροφιών (Ι.Κ.Υ.) και άλλες διατάξεις» και γ) του 
άρθρου 187 του Δημοτικού και Κοινοτικού Κώδικα (ΠΔ 
323/89) (Λ. 146). 

2. Την αριθμ. 22/94 απόφαση του Κοινοτικού Συμβου¬ 
λίου Ξινού Νερού του Νομού Φλώρινας που αφορά τροπο¬ 
ποίηση της αριθμ. 57/89 απόφασης για τη σύσταση σχολι¬ 
κής επιτροπής, αποφασίζουμε: 

Τροποποιούμε την αριθμ. πρωτ. ΕΣ 11080/28.7.1989 
απόφασής μας ως προς τη σύνθεση του Διοικητικού Συμ¬ 
βουλίου της Σχολικής Επιτροπής ως εξής: 

Η συνιστώμενη με την απόφαση αυτή σχολική επιτροπή 
διοικείται από επταμελές Διοικητικό Συμβούλιο αποτε- 
λούμενο από: 

α) Τον εκάστοτε αρχαιότερο Διευθυντή των Σχολείων 
ως Πρόεδρο της Σχολικής Επιτροπής, 
β) Τον εκάστοτε Πρόεδρο της Κοινότητας, 
γ) Έναν Διευθυντή Σχολείου, 
δ) Δύο Κοινοτικούς Συμβούλους που ορίζονται με από¬ 
φαση του Κοινοτικού Συμβουλίου. 

ε) Έναν εκπρόσωπο του Συλλόγου Γονέων και Κηδεμό¬ 
νων. 

στ) Έναν Δημότη που ορίζεται με απόφαση του Κοινοτι¬ 
κού Συμβουλίου. 

Κατά τα λοιπά εξακολουθεί να ισχύει η αριθμ. Ε.Σ. 
11080/28.7.1989 απόφασή μας που δημοσιεύθηκε στο 
607/τ.ΒΥΙ 7.8.1989. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας ή 
της σχολικής Επιτροπής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Φλώρινα, 5 Μαΐου 1994 

Η Νομάρχης 
ΘΕΟΔΩΡΑ ΠΕΪΔΟΥ 

- «- 

Αριθ. ΕΣ 3225 (10) 

Τροποποίηση της 15848/25.11.1991 απόφασης που 
αφορά σύσταση Σχολικής Επιτροπής Δημοτικού Σχο¬ 
λείου και Νηπιαγωγείου της Κοινότητας Αγίας Παρα¬ 
σκευής του Νομού Φλώρινας. 

Η ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις α) της παρ. 8-15 του άρθρου 5 του Ν. 
1854/1990 «Για την Ακαδημία Αθηνών και άλλες εκπαι¬ 
δευτικές διατάξεις» (Λ 110), β) της παρ. 8 του άρθρου 8 
του Ν. 2158/93 «Εκσυγχρονισμός του Ιδρύματος Κρατι¬ 
κών Υποτροφιών (Ι.Κ.Υ.) και άλλες διατάξεις» και γ) του 
άρθρου 187 του Δημοτικού και Κοινοτικού Κώδικα (ΠΔ 
323/89) (Λ. 146). 

2. Την αριθμ. 7/1994 απόφαση του Κοινοτικού Συμβου¬ 
λίου Αγίας Παρασκευής του Νομού Φλώρινας που αφορά 
τροποποίηση της αριθμ. 7/1991 απόφασης για τη σύ¬ 
σταση σχολικής επιτροπής, αποφασίζουμε: 

Τροποποιούμε την αριθμ. πρωτ. ΕΣ 15848/25.11.1991 
απόφασής μας ως προς τη σύνθεση του Διοικητικού Συμ¬ 
βουλίου της Σχολικής Επιτροπής ως εξής: 

Η συνιστώμενη με την απόφαση αυτή σχολική επιτροπή 
διοικείται από δμελές Διοικητικό Συμβούλιο αποτελού- 
μενο από: 

α) Τον εκάστοτε αρχαιότερο Διευθυντή των συστεγαζο- 
μένων σχολείων ως Πρόεδρο της Σχολικής Επιτροπής. 

β) Τον εκάστοτε Πρόεδρο της Κοινότητας. 

γ) Έναν (1) Διευθυντή των Σχολείων. 

δ) Έναν Κοινοτικό Σύμβουλο που ορίζεται με απόφαση 
του Κοινοτικού Συμβουλίου. 

ε) Έναν εκπρόσωπο του Συλλόγου Γ ονέων και Κηδεμό¬ 
νων μαθητών του Δημοτικού σχολείου γιατί στην εν λόγω 
κοινότητα δεν υπάρχει σύλλογος γονέων και κηδεμόνων 
μαθητών του Νηπιαγωγείου. 

Κατά τα λοιπά εξακολουθεί να ισχύει η αριθμ. Ε.Σ. 

15848/25.11.1991 απόφασή μας που δημοσιεύθηκε στο 
1022/τ.Β'/18.12.1991. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας ή 
της σχολικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 5 Μαΐου 1994 

Η Νομάρχης 
ΘΕΟΔΩΡΑ ΠΕΪΔΟΥ 

Αριθ. 204 (11) 

Συγκρότηση τριμελούς Επιτροπής άρθρου 25 Ν. 2190/94 

στο θεραπευτήριο Χρον. Παθήσεων Δωδ/σου «Οίκος 

Κολυμπίων». 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΘΕΡΑΠΕΥΤΗΡΙΟΥ ΧΡΟΝ. ΠΑΘΗΣΕΩΝ ΔΩΔ/ΣΟΥ 
«ΟΙΚΟΣ ΚΟΛΥΜΠΙΩΝ» 

Έχοντες υπόψη της διατάξεις του άρθρου 25 του Ν. 
2190/1994 «Σύσταση ανεξάρτητης αρχής για τη επιλογή 
προσωπικού και ρύθμιση θεμάτων διοίκησης», αποφασί¬ 
ζουμε: 

Συγκροτούμε τριμελή επιτροπή αποτελουμένη από: 

1. Τον Αντιπρόεδρο του Δ.Σ. του θεραπευτηρίου. 

2. Ένα μέλος του Δ.Σ. του θεραπευτηρίου και 

3. Ένα εκπρόσωπο πρωτοβάθμιου συνδικαλιστικού ορ¬ 
γάνου. 

Έργο της παραπάνω επιτροπής θα είναι η υποβοήθηση 
της επανεκτίμησης των αναγκών και όχι η οποιαδήποτε 
κρίση αιτήσεων επαναπρόσληψης. 

Από τις διατάξεις της παρούσας απόφασης δεν προκύ¬ 
πτει επί πλέον δαπάνη σε βάρος του προϋπολογισμού του 
θεραπευτηρίου. 

Η παρούσα απόφασης να δημοσιευθεί στην Εφημερίδα 
της Κυβερνήσεως. 

Κολύμπια, 30 Μαρτίου 1994 

Ο Πρόεδρος 
ΣΑΒΒΑΣ ΚΑΡΑΓΙΑΝΝΗΣ 

-♦- 

Αριθ. 6 (12) 

Συγκρότηση τριμελούς Επιτροπής άρθρου 25 Ν. 2190/94 

στο θεραπευτήριο Χρον. Παθήσεων Λασιθίου. 

Ο ΠΡΟΕΔΡΟΣ ΤΟΥ Δ.Σ. ΤΟΥ 

ΘΕΡΑΠΕΥΤΗΡΙΟΥ ΧΡΟΝΙΩΝ ΠΑΘΗΣΕΩΝ ΛΑΣΙΘΙΟΥ 

Έχοντας υπόψη: 

1. Το Π.Δ. 340/31.5.85 ΦΕΚ 118 Α' περί μετατροπής 
του Ν.Π.Δ.Δ. με την επωνυμία «Ίδρυμα κοινωνικής Πρό¬ 
νοιας Λασιθίου» σε Ν.Π.Δ.Δ. με την επωνυμία «θεραπευ¬ 
τήριο Χρονιών Παθήσεων Λασιθίου» και έγκριση νέου Ορ¬ 


γανισμού Λειτουργίας και Διοίκησης αυτού. 

2. Τη με Α.Π. 689/26.1.94 απόφαση του Νομάρχη Λα- 
σιθίου σχετικά με τροποποίηση της αρ. 1407/27.2.92 
«Ανασυγκρότηση του Δ.Σ. του θεραπευτηρίου Χρονίων 
Παθήσεων Λασιθίου». 

3. Τις διατάξεις του Ν. 2190/94 ΦΕΚ 28 Τεύχος Α' 
«περί σύστασης ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης» κεφάλαιο Δ' άρ¬ 
θρο 25 παρ. 3 περί συγκροτήσεως τριμελούς επιτροπής 
επαναπρόσληψης απολυθέντων κατά τις διατάξεις του Ν. 
1882/90 άρθρο 44 παρ. 1, 7 και 8. 

4. Το έγγραφό μας προ το Σωματείο Εργαζομένων θε¬ 
ραπευτηρίου Χρονίων Παθήσεων Λασιθίου με Α.Π.Δ.Σ. 
31/24/3/94 «περί ορισμού εκπροσώπου βάσει του Ν. 
2190/94 καθώς και το έγγραφο της Π.Ο.Ε.ΔΗ.Ν με Α.Π. 
194/24.3.94 «περί ορισμού εκπροσώπου επιτροπής επα¬ 
ναπρόσληψης βάσει του άρθρου 25 του Ν. 2190/94. 

5. Το Ν. 1735/87 άρθρο 22 παρ. 8. 

6. Το Ν. 2081/92 άρθρο 27, αποφασίζουμε: 

Συγκροτούμε τριμελή επιτροπή επαναπρόσληψης απο¬ 
λυθέντων από το θεραπευτήριο Χρονίων Παθήσεων Λασι¬ 
θίου κατά τις διατάξεις του Ν. 1882/90 άρθρο 44 παρ. 1,7 
και 8 αποτελούμενη από: 

α) Ένα υπάλληλο του θεραπευτηρίου κατηγορίας ΔΕ 
κλάδου ΔΕ Διοικητικού - Λογιστικού με Β' βαθμό. 

β) Ένα υπάλληλο του θεραπευτηρίου κατηγορίας ΔΕ 
κλάδου ΔΕ Διοικητικού - Λογιστικού με Γ’ βαθμό. 

γ) Ένα υπάλληλο του θεραπευτηρίου κατηγορίας ΥΕ 
κλάδου ΥΕ βοηθητικού Υγειονομικού προσωπικού με Δ' 
βαθμό οριζόμενος από την ΠΟ.Ε.ΔΗ.Ν. 

Γραμματέας της επιτροπής θα οριστεί υπάλληλος του 
θεραπευτηρίου. 

Από τις διατάξεις της παρούσας δεν θα προκληθεί κα¬ 
μία δαπάνη εις βάρος του προϋπολογισμού του θεραπευ¬ 
τηρίου. 

Η παρούσα απόφασης να δημοσιευθεί στην Εφημερίδα 
της Κυβερνήσεως. 

Αγιος Νικόλαος, 30 Μαρτίου 1994 

Ο Πρόεδρος 
ΑΝΤΩΝΗΣ ΖΕΡΒΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



